ai4bharat/Pralekha huggingface dataset:
रक्षा मंत्रालय
भारत और अमेरिका के मध्य संयुक्त सैन्य अभ्यास-एक पूर्वावलोकन
(भारत और अमेरिका के बीच रक्षा क्षेत्र में सहयोग के रूप में संयुक्त सैन्य अभ्यास “युद्ध अभ्यास 2018” उत्तराखंड के चौबटिया में 16 सितंबर से 29 सितंबर 2018 तक आयोजित किया जाएगा। दोनो देशो के बीच यह 14 वां संयुक्त सैन्य अभ्यास होगा। संयुक्त सैन्य अभ्यास का आयोजन दोनो देश बारी बारी से करते हैं।
सैन्य अभ्यास-2018 के अंतर्गत दोनो देशो के सैन्य बल संयुक्त राष्ट्र घोषणापत्र के अंतर्गत पहाड़ी क्षेत्र में आतंकवाद और उग्रवाद विरोधी अभियान का संयुक्त रूप से अभ्यास करेंगे। दो सप्ताह के इस संयुक्त अभ्यास में अमेरिकी और भारतीय सेना के 350-350 जवान भाग लेंगे। अभ्यास के दौरान प्रारंभ में दोनो देशो के सैन्य बल एक दूसरे के संगठनात्मक ढांचे,हथियार,साजो सामान, विश्वास प्रशिक्षण और सुनियोजित अभ्यास से परिचय प्राप्त करेंगे। इसके पश्चात दोनो देशो का सैन्य अभ्यास द्वारा अगले चरण में प्रवेश करेगा। प्रशिक्षण की समाप्ति दोनो देशो के सैन्य बलो द्वारा काल्पनिक लेकिन सजीव परिस्थिति में संयुक्त रूप से आंतकवाद विरोधी अभियान के आयोजन से होगी।
पिछले कुछ वर्षो में भारत और अमेरिका ने दोनो देशो की सेनाओ के बीच संयुक्त सैन्य अभ्यास का कार्यक्षेत्र धीरे-धीरे बढ़ाया है।
भारत और अमेरिका की सेनाओ के पास उग्रवाद और आंतकवाद विरोधी अभियान संचालन का विशाल अनुभव है और विविधतापूर्ण वातावरण में एक दूसरे के साथ संयुक्त सैन्य अभ्यास और सैन्य कार्यक्रम को सांझा करने की बड़ी अहमियत है। यह अभ्यास दो लोकतांत्रिक देशो की सेनाओ को एक साथ सैन्य प्रशिक्षण लेने और एक दूसरे के संचालन अनुभव को सांझा करने का बेहतर अवसर प्रदान करेगा।इस संयुक्त अभ्यास से दोनो देशो की सेना के मध्य आपसी सहयोग ओर विकसित होगा।
सड़क परिवहन एवं राजमार्ग मंत्रालय
प्रधानमंत्री कल बिहार में एनएच-2 के औरंगाबाद- चौर्डहा खंड को छह लेन में तब्दील करने के लिए आधारशिला रखेंगे
प्रधानमंत्री श्री नरेन्द्र मोदी कल मोतिहारी में आयोजित होने वाले एक समारोह के दौरान बिहार-झारखंड सीमा पर अवस्थित चौर्डहा से लेकर बिहार के औरंगाबाद तक एनएच-2 के 70 किलोमीटर लंबे खंड को छह लेन में तब्दील करने के लिए एक राष्ट्रीय राजमार्ग परियोजना की आधारशिला रखेंगे। इस परियोजना पर 882 करोड़ रुपये की लागत आएगी।
एनएच-2 का यह खंड स्वर्णिम चतुर्भुज के दिल्ली-कोलकाता खंड का एक हिस्सा है। इस हिस्से को चौड़ा करने का काम पूरा हो जाने के बाद इस खंड में एक फ्लाईओवर, 15 अंडरपास, 7 बड़े पुल, 24 छोटे पुल, 174 पुलिया, 12 फुट ओवर ब्रिज, 26 बस डिपो , 7 ट्रक बे और 2 जगहों पर सड़क किनारे आवश्यक सुविधाएं होंगी।
प्रधानमंत्री कार्यालय
प्रधानमंत्री नरेन्द्र मोदी ने इंटरनेशनल थर्मोन्यूक्लियर एक्सपेरिमेंटल रिएक्टर  में आईटीईआर असेंबली की शुरुआत के अवसर पर दिया संदेश
आईटीईआर ऑर्गनाइजेशन आज 28 जुलाई, 2020 को फ्रांस के सैंट-पॉल-लेज-ड्यूरैंस में एक समारोह के साथ आईटीईआर टोकोमक की स्टार्ट ऑफ असेंबली मना रहा है। इसमें आईटीईआर के सभी सदस्य देशों के आमंत्रित प्रमुख व्यक्तिगत रूप से, या इलेक्ट्रॉनिक माध्यम से भाग ले रहे हैं, या अपना संदेश दे रहे हैं। राष्ट्रपति मैक्रों वर्चुअल माध्यम से इस समारोह की मेजबानी कर रहे हैं।
अपने संदेश में माननीय प्रधानमंत्री श्री नरेन्द्र मोदी ने कड़ी मेहनत और अभी तक हासिल की गई सफलता के लिए आईटीईआर ऑर्गनाइजेशन को बधाई दी। वैज्ञानिकों और इंजीनियरों की वैश्विक भागीदारी का उल्लेख करते हुए उन्होंने कहा कि आईटीईआर वास्तव में भारत की सदियों पुरानी मान्यता ‘वसुधैव कुटुम्बकम’ का बेहतरीन उदाहरण है, जिसका मतलब है कि मानवता की बेहतरी के लिए पूरा विश्व मिलकर काम करे और भारत आईटीईआर के लक्ष्य को हासिल करने और काम करने में सहायता के लिए क्रायोस्टेट, इन वीजल शील्ड्स, कूलिंग वाटर में महत्वपूर्ण योगदान, क्रायोजेनिक और क्रायो वितरण प्रणालियों, आरएफ और बीम प्रौद्योगिकी के उपयोग से सहायक तापीय उपकरण , मल्टी मेगा वाट बिजली आपूर्ति और विभिन्न डायग्नोस्टिक्स जैसे अंशदानों के माध्यम से योगदान कर रहा है।
इस अवसर पर, प्रधानमंत्री श्री नरेन्द्र मोदी की तरफ से फ्रांस और मोनाको में भारत के राजदूत श्री जावेद अशरफ द्वारा संदेश दिया गया।
संदेश का पूरा विवरण पढ़ने के लिए यहां क्लिक करें -
http://dae.gov.in/writereaddata/iter2020_message_pm_india_shri_narendra_modi.pdf
प्रधानमंत्री कार्यालय
प्रधानमंत्री 18 जुलाई को वीर सावरकर अंतर्राष्ट्रीय हवाई अड्डे, पोर्ट ब्लेयर के नए एकीकृत टर्मिनल भवन का उद्घाटन करेंगे
प्रकृति से प्रेरित इसका वास्तुशिल्प डिजाइन, समुद्र और द्वीपों को दर्शाते हुए एक शंख के आकार की संरचना जैसा दिखता है
द्वीपों के पर्यावरण पर कम से कम नकारात्मक प्रभाव हो, यह सुनिश्चित करने के लिए इसमें संरक्षण से जुड़ी कई विशेषताएं मौजूद हैं
नया एकीकृत टर्मिनल भवन प्रति वर्ष लगभग 50 लाख यात्रियों के आवागमन को संभालने के लिए सक्षम है
इस टर्मिनल से क्षेत्र के पर्यटन और अर्थव्यवस्था को बढ़ावा देने में सहायता मिलेगी
प्रधानमंत्री श्री नरेन्द्र मोदी 18 जुलाई को प्रात: 10:30 बजे वीर सावरकर अंतर्राष्ट्रीय हवाई अड्डे, पोर्ट ब्लेयर के नए एकीकृत टर्मिनल भवन का वीडियो कॉन्फ्रेंसिंग के माध्यम से उद्घाटन करेंगे।
कनेक्टिविटी के बुनियादी ढांचे में वृद्धि करना सरकार का प्रमुख केन्द्र बिन्दु रहा है। इस नये एकीकृत टर्मिनल भवन का निर्माण लगभग 710 करोड़ रुपये की लागत से हुआ है। यह नया टर्मिनल, इस केन्द्र शासित प्रदेश की कनेक्टिविटी को बढ़ावा देने में महत्वपूर्ण भूमिका निभाएगा। लगभग 40,800 वर्गमीटर के कुल निर्मित क्षेत्र वाला यह नया टर्मिनल भवन प्रति वर्ष लगभग 50 लाख यात्रियों के आवागमन को संभालने में सक्षम होगा। पोर्ट ब्लेयर हवाई अड्डे पर 80 करोड़ रुपये की लागत से दो बोइंग-767-400 और दो एयरबस-321 प्रकार के विमानों के लिए उपयुक्त एप्रन का भी निर्माण किया गया है, जिससे यह हवाई अड्डा अब एक समय में दस विमानों की पार्किंग करने में सक्षम हो गया है।
प्रकृति से प्रेरित इसका वास्तुशिल्प डिजाइन, समुद्र और द्वीपों को दर्शाते हुए एक शंख के आकार की संरचना जैसा दिखता है। नए हवाईअड्डे के भवन में गर्मी को कम करने के लिए डबल इंसुलेटेड रूफिंग सिस्टम, भवन के अंदर कृत्रिम प्रकाश के उपयोग को कम करने के लिए और दिन में प्रचुर मात्रा में प्राकृतिक रूप से सूर्य के प्रकाश का अधिक से अधिक प्रवेश कराने के लिए रोशनदानों की व्यवस्था, एलईडी लाइटिंग, गर्मी कम करने वाली ग्लेज़िंग जैसी स्थिरता वाली कई विशेषताएं मौजूद हैं। इस भवन में भूमिगत जल टैंक में वर्षा जल संग्रहण, शत-प्रतिशत शोधित अपशिष्ट जल को लैंडस्कैपिंग  के लिए दोबारा उपयोग करने के साथ ऑन-साइट सीवेज शोधन संयंत्र तथा 500 किलोवाट क्षमता के सौर ऊर्जा संयंत्र की मौजूदगी, इस टर्मिनल भवन की कुछ अन्य विशेषताएं हैं जो इन द्वीपों के पर्यावरण पर कम से कम नकारात्मक प्रभाव सुनिश्चित करती हैं।
अंडमान और निकोबार के प्राचीन द्वीपों के प्रवेश द्वार के रूप में, पोर्ट ब्लेयर पर्यटकों के लिए बहुत लोकप्रिय गंतव्य स्थल है। यह विशाल नया एकीकृत टर्मिनल भवन हवाई यातायात को बढ़ावा देने के साथ-साथ इस क्षेत्र में पर्यटन में वृद्धि करने में भी सहायता प्रदान करेगा। इससे स्थानीय समुदाय के लिए रोजगार के अवसर बढ़ेंगे और इस क्षेत्र की अर्थव्यवस्था को गति प्रदान करने में भी सहायता मिलेगी।..एमजी/एमएस/आरपी/आईपीएस/एसएस/एसके
(
अल्पसंख्यक कार्य मंत्रालय
राष्ट्रीय अल्पसंख्यक आयोग की कार्यवाहक अध्यक्ष सैयद शहजादी ने नई दिल्ली में पूर्ण आयोग की बैठक की
राष्ट्रीय अल्पसंख्यक आयोग  की कार्यवाहक अध्यक्ष सैयद शहजादी ने आज नई दिल्ली में पूर्ण आयोग की बैठक की अध्यक्षता की। इससे पहले 2 फरवरी, 2022 को अल्पसंख्यक कार्य मंत्री श्री मुख्तार अब्बास नकवी ने कार्यवाहक अध्यक्ष के रूप में उनकी नियुक्त की थी। इस बैठक में बौद्ध, जैन और पारसी समुदायों का प्रतिनिधित्व करने वाले आयोग के सदस्य भी शामिल हुए। आयोग ने एनसीएम संबंधित मुद्दों के साथ-साथ अल्पसंख्यकों के कल्याण से संबंधित विभिन्न प्रमुख विषयों पर चर्चा की।
साल 2021-22 के दौरान आयोग को अब तक 1850 याचिकाएं प्राप्त हुई हैं। इनमें से 1066 का निपटारा कर दिया गया है। वहीं, 514 मामलों पर संबंधित अधिकारियों से रिपोर्ट मांगी गई है और बाकी 270 मामले प्रक्रिया के अधीन हैं। आयोग देश में अल्पसंख्यकों के अधिकारों और विभिन्न मुद्दों से संबंधित वैसे अनसुलझे मामलों, जिन्हें इसके संज्ञान में लाया गया है, की सुनवाई करना जारी रखेगा। इसके अलावा यह सभी संबंधित अधिकारियों से उपयुक्त कार्रवाई करने की सिफारिश भी करेगा।
आवास एवं शहरी कार्य मंत्रालय
सीपीएचईईओ- एमओएचयूए ने 24X7 जल आपूर्ति प्रणालियों पर अपनी तरह की पहली क्षेत्रीय कार्यशाला आयोजित की
केंद्रीय जन स्वास्थ्य और पर्यावरण इंजीनियरिंग संगठन , आवास और शहरी कार्य मंत्रालय ने डॉयचे गेसेलशाफ्ट फर इंटरनेशनल जुसामेनरबीट  तथा ओडिशा सरकार के तकनीकी सहयोग से 29 और 30 सितंबर, 2022 को ओडिशा के पुरी में 24x7 जल आपूर्ति प्रणाली पर अपनी तरह की पहली क्षेत्रीय कार्यशाला का आयोजन किया है।
दो दिवसीय कार्यशाला का आज उद्घाटन हुआ। श्रीमती डी. थारा, अतिरिक्त सचिव और राष्ट्रीय मिशन निदेशक , आवास और शहरी कार्य मंत्रालय ने उद्घाटन सत्र की अध्यक्षता की और मुख्य भाषण दिया।
माननीय प्रधानमंत्री ने सभी शहरों को पानी सुरक्षित बनाने और देश के सभी शहरी क्षेत्रों में जल आपूर्ति सेवाओं की सार्वभौमिक कवरेज प्रदान करने के दृष्टिकोण के साथ 1 अक्टूबर, 2021 को अमृत 2.0 का शुभारंभ किया था। अमृत 2.0 के परिणामों में से सभी 500 अमृत शहरों में कम से कम एक वार्ड या एक डीएमए में नल सुविधा से 24x7 पानी की आपूर्ति प्रदान करना है।
शहरी आबादी की आजीविका में सुधार करके सेवा वितरण में सुधार और अर्थव्यवस्था को चलाने के लिए 24×7 पानी की आपूर्ति समय की आवश्यकता है। इसलिए, 24×7 जल आपूर्ति प्रणालियों पर ज्ञान का प्रसार और राज्यों और शहरों को संभालना समय की आवश्यकता है।
रुक-रुक कर पानी की आपूर्ति से 24X7 निरंतर जल आपूर्ति प्रणालियों में परिवर्तित करने के लिए राज्यों और शहरों को ज्ञान के प्रसार और हैंडहोल्डिंग सहायता का विस्तार करने के लिए, मंत्रालय ने राष्ट्रीय स्तर पर 24x7 जलापूर्ति प्रणालियों पर राष्ट्रीय कार्य बल  और राज्य स्तर पर 24x7 जल आपूर्ति प्रणालियों पर राज्य स्तरीय कार्य बल  का गठन किया है। दस  राज्यों और केंद्र शासित प्रदेशों ने अब तक 24x7 जलापूर्ति प्रणालियों पर राज्य स्तरीय कार्य बल  का गठन किया है।
कार्यशाला के दौरान श्री जी. मथी वथानन, प्रधान सचिव, आवास और शहरी विकास विभाग, ओडिशा सरकार ने ओडिशा के कई शहरों में लागू किए जा रहे "ड्रिंक फ्रॉम टैप" मिशन पर श्रोताओं को संबोधित किया।
डॉ. एम. दिनाध्यालन, सलाहकार , सीपीएचईईओ, एमओएचयूए की अध्यक्षता में राष्ट्रीय कार्य बल  ने 24x7 जल आपूर्ति प्रणालियों पर तकनीकी सत्रों का संचालन किया। राज्यों ने अमृत 2.0 के तहत 24x7 जलापूर्ति पर अपनी राज्य कार्य योजना प्रस्तुत की। पुरी, पुणे, कोयंबटूर के 24x7 जलापूर्ति मामले के अध्ययन और सोलापुर के जल लेखा परीक्षा को भी प्रस्तुत किया गया।
एनटीएफ ने मंत्रालय द्वारा प्रकाशित 24x7 जलापूर्ति पर तकनीकी दिशा-निर्देश प्रस्तुत किए। एनटीएफ 24x7 जलापूर्ति और प्रबंधन नीति का मसौदा भी पेश करेगा और 24×7 जलापूर्ति प्रणाली पर पीपीपी दिशानिर्देश का मसौदा तैयार करेगा और राज्य के प्रतिभागियों से प्रतिक्रिया प्राप्त करेगा।
सम्मेलन में 9 राज्यों के राज्य स्तरीय कार्य बल  के अध्यक्षों और सदस्यों सहित लगभग 100 प्रतिभागी भाग ले रहे हैं, जिसमें तकनीकी प्रमुख, मुख्य इंजीनियर, शहर के इंजीनियर और वरिष्ठ इंजीनियर शामिल थे।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 179.72 करोड़ से अधिक टीके लगाए जा चुके हैं
बीते चौबीस घंटों में 16.73 लाख से अधिक टीके लगाए गए
स्वस्थ होने की वर्तमान दर 98.70 प्रतिशत
पिछले 24 घंटों में 4,194 नए मामले सामने आए
भारत में सक्रिय मरीजों की संख्या 42,219 है
साप्ताहिक सक्रिय मामलों की दर 0.55 प्रतिशत है
पिछले 24 घंटों में 16.73 लाख  से अधिक वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 179.72 करोड़  से अधिक हो गया। इस उपलब्धि को 2,09,78,959 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,02,446
|
|
दूसरी खुराक
|
|
99,81,709
|
||
|
प्रीकॉशन खुराक
|
|
42,89,499
|
|
अग्रिम पंक्ति के कर्मी
|
|
पहली खुराक
|
|
1,84,11,160
|
|
दूसरी खुराक
|
|
1,74,72,193
|
||
|
प्रीकॉशन खुराक
|
|
64,98,866
|
|
15-18 वर्ष आयु वर्ग
|
|
पहली खुराक
|
|
5,57,21,363
|
||
|
दूसरी खुराक
|
|
3,28,94,781
|
|
18-44 वर्ष आयु वर्ग
|
|
पहली खुराक
|
|
55,30,74,873
|
|
दूसरी खुराक
|
|
45,33,55,953
|
|
45-59 वर्ष आयु वर्ग
|
|
पहली खुराक
|
|
20,24,83,437
|
|
दूसरी खुराक
|
|
18,22,67,327
|
|
60 वर्ष से अधिक आयु वर्ग
|
|
पहली खुराक
|
|
12,65,62,922
|
|
दूसरी खुराक
|
|
11,35,16,811
|
|
प्रीकॉशन खुराक
|
|
1,02,67,175
|
|
प्रीकॉशन खुराक
|
||
|
2,10,55,540
|
|
कुल
|
|
|
|
1,79,72,00,515
पिछले 24 घंटों में 6,208 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,26,328 हो गई है।
नतीजतन, भारत में स्वस्थ होने की दर 98.70 प्रतिशत है।
पिछले 24 घंटे में 4,194 नए मरीज सामने आए हैं।
वर्तमान में 42,219 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.10 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 8,12,365 जांच की गई हैं। भारत ने अब तक कुल 77.68 करोड़ से अधिक  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.55 प्रतिशत है, दैनिक रूप से पुष्टि वाले मामलों की दर 0.52 प्रतिशत है।
स्वास्थ्य एवं परिवार कल्याण मंत्रालय
केंद्रीय रसायन और उर्वरक तथा स्वास्थ्य एवं परिवार कल्याण मंत्री डॉ. मनसुख मांडविया ने 27वें वार्षिक आईएसएआर सम्मेलन को वर्चुअल माध्यम से संबोधित किया
असिस्टेड रिप्रोडक्टिव टेक्नोलॉजी  एंड सरोगेसी बिल मरीजों को बेहतर चिकित्सा देखभाल तथा सुरक्षा प्रदान करने का प्रयास करता है: डॉ. मनसुख मांडविया
असिस्टेड रिप्रोडक्टिव टेक्नोलॉजी  में नई तकनीकों और प्रौद्योगिकियों को शामिल करने से लोगों को काफी लाभ हुआ है, जिससे बांझपन के कारण समझने और इसके उपचार के बारे में जागरूकता बढ़ी है: डॉ. मनसुख मांडविया
सरकार द्वारा शुरू की गई स्वास्थ्य योजनाओं के लाभदायक नतीजे प्राप्त हुए हैं और इसके परिणामस्वरूप मातृ मृत्यु दर  कम हुई है: डॉ. मनसुख मांडविया
केंद्रीय रसायन और उर्वरक तथा स्वास्थ्य एवं परिवार कल्याण मंत्री डॉ. मनसुख मांडविया ने कहा है कि असिस्टेड रिप्रोडक्टिव टेक्नोलॉजी  एंड सरोगेसी बिल मरीजों को बेहतर चिकित्सा देखभाल व सुरक्षा प्रदान करने का प्रयास करता है। असिस्टेड रिप्रोडक्टिव टेक्नोलॉजी  में नई तकनीकों और प्रौद्योगिकियों को शामिल करने से लोगों को काफी लाभ हुआ है, इससे बांझपन के कारणों को समझने और उनके उपचार के बारे में जागरूकता बढ़ी है। डॉ. मनसुख मांडविया ने मध्य प्रदेश के माननीय राज्यपाल श्री मंगुभाई पटेल की उपस्थिति में भोपाल में 27वें वार्षिक इंडियन सोसाइटी ऑफ असिस्टेड रिप्रोडक्शन  सम्मेलन को वर्चुअल माध्यम से संबोधित करते हुए यह बात कही।
स्वास्थ्य एवं परिवार कल्याण मंत्री ने माननीय प्रधानमंत्री श्री नरेन्द्र मोदी के नेतृत्व की प्रशंसा करते हुए कहा कि गुणवत्तापूर्ण मातृत्व लाभ सुनिश्चित करने के लिए सरकार द्वारा शुरू की गई स्वास्थ्य योजनाओं के लाभदायक नतीजे प्राप्त हुए हैं और इसके परिणामस्वरूप मातृ मृत्यु दर  कम हुई है। उन्होंने विश्वास व्यक्त करते हुए कहा कि भारत एआरटी में नवीनतम प्रगति को आत्मसात करने हेतु जारी अथक प्रयासों के साथ-साथ देश में निःसंतान दम्पतियों में प्रजनन क्षमता के सुधार के लिए सर्वोत्तम कार्य प्रणालियों, सुविधाओं और देखभाल उपाय सुनिश्चित करने में महत्वपूर्ण प्रगति करेगा।
डॉ. मनसुख मांडविया ने कई विषयों पर विस्तार से जानकारी दी। उन्होंने मासिक धर्म स्वच्छता की कमी को निःसंतान दम्पतियों में संतानहीनता के प्रमुख कारणों में से एक महत्वपूर्ण प्रारंभिक कारक के रूप में बताया। उन्होंने कहा कि मासिक धर्म स्वच्छता की सुविधा के लिए जन औषधि केंद्र 1 रुपये में सैनिटरी पैड प्रदान करते हैं।
डॉ. मांडविया ने दोहराया कि भारत सरकार स्वास्थ्य के प्रति एक समग्र दृष्टिकोण को बढ़ावा देने के लिए प्रतिबद्ध है। उन्होंने इस तथ्य पर प्रकाश डाला कि भारत में पारंपरिक औषधीय प्रणालियां हमारे प्रयास को और सशक्त करेंगी।
स्वास्थ्य मंत्री ने दुनिया भर में हजारों आईवीएफ, एआरटी विशेषज्ञों, स्त्री रोग विशेषज्ञों, भ्रूणविज्ञानियों तथा एआरटी प्रौद्योगिकीविदों को एक मंच प्रदान करने के लिए आईएसएआर के प्रयासों की सराहना की, ताकि ज्ञान, तकनीकी विकास एवं नवाचारों का आदान-प्रदान किया जा सके और रोगियों को अधिक से अधिक लाभ प्राप्त हों। उन्होंने जागरूकता पैदा करने में आईएसएआर के प्रयासों की प्रशंसा की। डॉ. मांडविया ने कहा कि यह मुद्दा न केवल महिलाओं को बल्कि पुरुषों को भी प्रभावित करता है। उन्होंने कहा कि देश में बढ़ती हुई जागरूकता हमारे समाज में महिला सशक्तिकरण को और मजबूत करेगी।
श्री नितिज मुर्डिया और कई अन्य गणमान्य व्यक्ति तथा पैनलिस्ट भी इस कार्यक्रम के दौरान उपस्थित थे।
वित्त मंत्रालय
वित्त मंत्री श्रीमती निर्मला सीतारमण ने कहा - सुधारों की गति कोरोना महामारी के दौरान जारी रही, आगे भी जारी रहेगी, अर्थव्यवस्था बदलाव की कवायद का सामना कर रही है
केन्द्रीय वित मंत्री निर्मला सीतारमण ने कहा है कि मौजूदा महामारी के दौर में जब परिस्थितियां विकास के प्रतिकूल हैं, तब भी सुधारों की गति जारी रही है और भविष्य में भी जारी रहेगी। वे भारतीय उद्योग परिसंघ  द्वारा आयोजित राष्ट्रीय बहुराष्ट्रीय कंपनी  सम्मेलन 2020 को सम्बोधित कर रही थीं।
उन्होंने कहा कि वित्तीय क्षेत्र के व्यवसायीकरण और विनिवेश पर जोर जैसे सुधारों की तीव्र गति को बनाए रखने के लिए कई उपाय किये गये हैं। “सभी उद्यम,बहुराष्ट्रीय कंपनियां और भारतीय इंक, बड़े, मध्यम और लघु उद्यम व्यवसाय में बदलाव की कवायद का सामना कर रहे हैं। हमें यह सुनिश्चित करना होगा कि भारत को निवेश के लिए आकर्षक गंतव्य बनाने के लिए नीतियां सही हों।“
वित्त मंत्री ने कहा कि आत्मनिर्भर भारत अभियान के दायरे में सरकार द्वारा घोषित सुधारों ने नाभिकीय उर्जा और अंतरिक्ष जैसे विशिष्ट क्षेत्रों सहित कई सेक्टर विदेशी निवेशकों की भागीदारी के लिए खोल दिये हैं। इसके अतिरिक्त यह ध्यान रखना होगा कि इस पैकेज के बुनियादी सिद्धांत का उद्देश्य विश्व से भारत को अलग करना नहीं बल्कि घरेलू प्रतिस्पर्धा को सुधार कर उसे वैश्विक मूल्य श्रृंखला का अभिन्न हिस्सा बनाना है।
श्रीमती सीतारमण ने कहा है कि भारत से बाहर संचालित बहुराष्ट्रीय कंपनियों  के लिए सुविधापूर्ण वातावरण सुनिश्चित करने की दिशा में भी सरकार सभी उपाय कर रही है।
उन्होंने कहा, माननीय प्रधानमंत्री श्री नरेन्द्र मोदी बहुराष्ट्रीय कंपनियों  की चिंताओं के संबंध में स्वयं उनसे संवाद कर रहे हैं। सुधारों और करों की दरों में कमी से उत्साहित होकर कई सॉवरेन फंड ने सरकार से उसकी राष्ट्रीय अधोसंरचना पाइपलाइन में भागीदारी करने में दिलचस्पी जाहिर की है।
सुधारों के एजेन्डा को आगे ले जाते हुए सरकार छह प्रदेशों में औषधि क्षेत्र, मेडिकल उपकरणों और एपीआई के उत्पादन और विनिर्माण के लिए समर्पित विशेष विनिर्माण जोन स्थापित करना सुनिश्चित कर रही है। प्रभावी एकीकृत एकल खिड़की प्रणाली इन जोनों का हिस्सा हैं।
वित्त मंत्री ने सम्बोधन समाप्त करते हुए कहा कि कोरोना संकट के दौरान भी माननीय प्रधानमंत्री ने बड़े सुधारों का मौका नहीं गंवाया और सुधारों की गति बनी रही और जारी रहेगी।
एमएनसी पर सीआईआई की राष्ट्रीय समिति के अध्यक्ष श्री सौमित्र भट्टाचार्य ने आरंभिक उद्बोधन में कहा कि बहुराष्ट्रीय कंपनियों  ने तीव्र गति के सुधारों को स्वीकार किया है जो कि वर्तमान आर्थिक वातावरण की नियमित विशिष्टता बन गये हैं। कोविड के बाद की दुनिया में वैश्विक आपूर्ति श्रृंखला में संरचनात्मक बदलावों को देखते हुए सुधारों को जारी रहना चाहिये जो कि अनेक विदेशी कंपनियों को अपनी इकाइयां भारत स्थानांतरित करने के लिए आकर्षित कर रहे हैं।
सीआईआई के महानिदेशक श्री चंद्रजीत बनर्जी ने इसके पहले स्वागत भाषण में बहुराष्ट्रीय कंपनियों के लिए सुदृढ़ और गतिवान माहौल निर्मित करने के लिए सरकार द्वारा अनेक सुधारों की शुरूआत को रेखांकित किया। उन्होंने प्रत्यक्ष विदेशी निवेश के आकार के आधार पर स्लैब आधारित प्रोत्साहनों की पेशकश करने का सुझाव दिया। उन्होंने कहा, “सीआईआई भारत को विदेशी निवेशकों के लिए और अधिक आकर्षक गंतव्य बनाने में सरकार को पूरा समर्थन जारी रखने के लिए प्रतिबद्ध है।“
एमजी/एएम/एए/एसएस
(Visitor Counter : 306
गृह मंत्रालय
राष्ट्रीय एकता दिवस पर नई दिल्ली स्थित सरदार पटेल चौक पर एक विशेष कार्यक्रम का आयोजन
राष्ट्रपति श्री राम नाथ कोविन्द, उपराष्ट्रपति श्री एम वेंकैया नायडु, केंद्रीय गृह मंत्री श्री अमित शाह और दिल्ली के उपराज्यपाल श्री अनिल बैजल ने लौह पुरुष सरदार वल्लभभाई पटेल को पुष्पांजलि अर्पित की
श्री अमित शाह ने कहा “सरदार पटेल जी का लौह नेतृत्व, कर्तव्यनिष्ठा और राष्ट्रभक्ति सदैव हमारा मार्गदर्शन करती रहेगी”
केंद्रीय गृह मंत्री ने इस अवसर पर उपस्थित लोगों को राष्ट्रीय एकता की शपथ दिलाई
श्री अमित शाह ने कृतज्ञ राष्ट्र की ओर से महान राष्ट्रभक्त सरदार पटेल के चरणों में वंदन करते हुए कहा “राष्ट्रीय एकता के प्रतिबिंब व हर भारतीय के हृदय में बसने वाले लौह पुरुष सरदार पटेल जी को कोटिश: नमन”
“सरदार पटेल ने आजादी के बाद सैकड़ों रियासतों में बिखरे भारत का एकीकरण कर आज के मजबूत भारत की नींव रखी। उनका दृढ़ नेतृत्व, राष्ट्र समर्पण व विराट योगदान भारत कभी नहीं भुला सकता”- केंद्रीय गृह मंत्री
श्री अमित शाह ने कहा “संविधान एवं सनातन के संतुलन के अद्वितीय प्रतीक सरदार पटेल ने देश के एकीकरण से लेकर सोमनाथ मंदिर के पुनर्निर्माण तक अपने जीवन का क्षण-क्षण भारत में एक राष्ट्र का भाव जागृत करने के लिए अर्पित किया”
राष्ट्रीय एकता दिवस पर आज नई दिल्ली स्थित सरदार पटेल चौक पर एक विशेष कार्यक्रम का आयोजन किया गया। इसमें राष्ट्रपति श्री राम नाथ कोविन्द, उपराष्ट्रपति श्री एम वेंकैया नायडु, केंद्रीय गृह मंत्री श्री अमित शाह और दिल्ली के उपराज्यपाल श्री अनिल बैजल ने राष्ट्रीय गौरव और हम सबके प्रेरणास्त्रोत श्रद्धेय सरदार वल्लभभाई पटेल की जयंती पर उन्हें पुष्पांजलि अर्पित की।
इस अवसर पर केंद्रीय गृह मंत्री श्री अमित शाह ने कहा कि “सरदार पटेल जी का लौह नेतृत्व, कर्तव्यनिष्ठा और राष्ट्रभक्ति सदैव हमारा मार्गदर्शन करती रहेगी”।
उन्होने उपस्थित लोगों को राष्ट्रीय एकता की शपथ दिलाते हुए कहा कि ‘मैं सत्य निष्ठा से शपथ लेता हूं कि मैं राष्ट्र की एकता, अखंडता और सुरक्षा को बनाए रखने के लिए स्वयं को समर्पित करूंगा और अपने देशवासियों के बीच यह संदेश फैलाने का भी भरसक प्रयत्न करूंगा। मैं यह शपथ अपने देश की एकता की भावना से ले रहा हूं जिसे सरदार वल्लभभाई पटेल की दूरदर्शिता एवं कार्यों द्वारा संभव बनाया जा सका। मैं अपने देश की आंतरिक सुरक्षा सुनिश्चित करने के लिए अपना योगदान करने का भी सत्य निष्ठा से संकल्प करता हूं।’
श्री अमित शाह ने अपने ट्वीट में कृतज्ञ राष्ट्र की ओर से महान राष्ट्रभक्त सरदार पटेल के चरणों में वंदन करते हुए कहा कि “राष्ट्रीय एकता के प्रतिबिंब व हर भारतीय के हृदय में बसने वाले लौह पुरुष सरदार पटेल जी को कोटिश: नमन। आजादी के बाद सैकड़ों रियासतों में बिखरे भारत का एकीकरण कर, उन्होंने आज के मजबूत भारत की नींव रखी। उनका दृढ़ नेतृत्व, राष्ट्र समर्पण व विराट योगदान भारत कभी नहीं भुला सकता”।
केंद्रीय गृह मंत्री ने यह भी कहा कि “संविधान एवं सनातन के संतुलन के अद्वितीय प्रतीक सरदार पटेल ने देश के एकीकरण से लेकर सोमनाथ मंदिर के पुनर्निर्माण तक अपने जीवन का क्षण-क्षण भारत में एक राष्ट्र का भाव जागृत करने के लिए अर्पित किया। कृतज्ञ राष्ट्र की ओर से ऐसे महान राष्ट्रभक्त लौह पुरुष सरदार पटेल के चरणों में वंदन”।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 179.13 करोड़ से अधिक टीके लगाए जा चुके हैं
बीते चौबीस घंटों में 21.34 लाख से अधिक टीके लगाए गए
स्वस्थ होने की वर्तमान दर 98.68 प्रतिशत
पिछले 24 घंटों में 3,993 नए मामले सामने आए
भारत में सक्रिय मरीजों की संख्या 49,948 है
साप्ताहिक सक्रिय मामलों की दर 0.68 प्रतिशत है
पिछले 24 घंटों में 21.34 लाख  से अधिक वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 179.13 करोड़  से अधिक हो गया। इस उपलब्धि को 2,08,07,099 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,02,230
|
|
दूसरी खुराक
|
|
99,77,592
|
||
|
प्रीकॉशन खुराक
|
|
42,58,154
|
|
अग्रिम पंक्ति के कर्मी
|
|
पहली खुराक
|
|
1,84,10,719
|
|
दूसरी खुराक
|
|
1,74,63,730
|
||
|
प्रीकॉशन खुराक
|
|
64,26,046
|
|
15-18 वर्ष आयु वर्ग
|
|
पहली खुराक
|
|
5,54,96,520
|
||
|
दूसरी खुराक
|
|
3,15,16,231
|
|
18-44 वर्ष आयु वर्ग
|
|
पहली खुराक
|
|
55,27,40,302
|
|
दूसरी खुराक
|
|
45,08,05,644
|
|
45-59 वर्ष आयु वर्ग
|
|
पहली खुराक
|
|
20,24,31,362
|
|
दूसरी खुराक
|
|
18,16,66,649
|
|
60 वर्ष से अधिक आयु वर्ग
|
|
पहली खुराक
|
|
12,65,28,642
|
|
दूसरी खुराक
|
|
11,31,35,305
|
|
प्रीकॉशन खुराक
|
|
1,00,82,349
|
|
प्रीकॉशन खुराक
|
||
|
2,07,66,549
|
|
कुल
|
|
|
|
1,79,13,41,295
पिछले 24 घंटों में 8,055 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,06,150 हो गई है।
नतीजतन, भारत में स्वस्थ होने की दर 98.68 प्रतिशत है।
पिछले 24 घंटे में 3,993 नए मरीज सामने आए हैं।
वर्तमान में 49,948 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.12 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 8,73,395 जांच की गई हैं। भारत ने अब तक कुल 77.43 करोड़ से अधिक  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.68 प्रतिशत है, दैनिक रूप से पुष्टि वाले मामलों की दर 0.46 प्रतिशत है।